**Národný projekt "Úspešne na trhu práce"**

Ústredie práce, sociálnych vecí a rodiny oznamuje, že **11. 01. 2016** bola zverejnená **aktualizácia č. 1** Oznámenia o možnosti predkladania žiadostí zamestnávateľov o poskytnutie finančného príspevku na podporu vytvorenia pracovného miesta v prvom pravidelne platenom zamestnaní v rámci národného projektu **„Úspešne na trhu práce“ – Aktivita č. 1** v zmysle § 51a zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.

Aktivita č. 1

**§51a – príspevok na podporu vytvorenia pracovného miesta v prvom pravidelne platenom zamestnaní**

***Kto poskytuje príspevok?***

Príspevok poskytuje zamestnávateľovi úrad, v ktorého územnom obvode má prevádzku a vytvára pracovné miesto.

***Na aké činnosti sa poskytuje príspevok?***

Úrad poskytne finančný príspevok na podporu vytvárania pracovných miest v prvom pravidelne platenom zamestnaní  zamestnávateľovi,ktorý **príjme do pracovného pomeru UoZ, ktorý je:**

* **občanom mladším ako 25 rokov veku vedeným v evidencii UoZ najmenej 3 mesiace**
* **občanom mladším ako 29 rokov veku vedeným v evidencii UoZ najmenej 6 mesiacov**

**a ktorí pre prijatím na vytvorené pracovné miesto nemali pravidelne platené zamestnanie.**

***Aká je výška príspevku na vytvorené nové pracovné miesto?***

Príspevok sa poskytuje mesačne vo výške 70% CCP zamestnanca najmenej počas 6 kalendárnych mesiacov a najviac počas 12 kalendárnych mesiacov. Maximálne 429,50 eur mesačne.

Zamestnávateľ je povinný zachovať vytvorené pracovné miesto, na ktoré mu bol poskytnutý príspevok, najmenej v rozsahu zodpovedajúcom polovici dohodnutého obdobia poskytovania príspevku., to znamená:

* príspevok sa poskytuje 6 mesiacov, vytvorené pracovné miesto musíte držať minimálne 9 mesiacov
* príspevok sa poskytuje 12 mesiacov, vytvorené pracovné miesto musíte držať minimálne 18 mesiacov

***Aká je charakteristika vytvoreného PM?***

Za **vytvorenie** pracovného miesta u zamestnávateľa sa považuje **zvýšenie počtu pracovných miest**, ktoré predstavuje v priemere za 12 kalendárnych mesiacov v porovnaní s rovnakým predchádzajúcim obdobím **celkový nárast** počtu jeho zamestnancov. **Ak nedošlo k zvýšeniu** počtu pracovných miest podľa predchádzajúcej vety, zamestnávateľ **je povinný preukázať, že k tomuto zvýšeniu nedošlo v dôsledku zrušenia pracovných miest z dôvodu nadbytočnosti (§ 63 ods. 1 písm. b) zákona č.311/2001 Z. z. - Zákonníka práce v znení neskorších predpisov)**.

**Pracovné miesto nemôže byť obsadené ani preobsadené uchádzačom o zamestnanie, ktorého posledným zamestnávateľom 12 mesiacov pred podaním žiadosti o poskytnutie príspevku** bol zamestnávateľ, ktorý žiada o príspevok, s výnimkou UoZ, ktorý u zamestnávateľa pracoval na základe príspevku v rámci niektorého aktívneho opatrenia na trhu práce podľa zákona o službách zamestnanosti. Rovnako sa táto podmienka neuplatňuje na UoZ, ktorý u žiadateľa o príspevok pracoval na základe dohody o prácach vykonávaných mimo pracovného pomeru podľa § 223/225 č. 311/2001 Z. z. Zákonníka práce v znení neskorších predpisov.

**Hlavná aktivita č. 2**

Poskytovanie finančného príspevku na podporu vytvorenia pracovného miesta prostredníctvom samozamestnania podľa § 54 zákona o službách zamestnanosti.

Cieľom je podpora mladých UoZ z oprávnenej cieľovej skupiny, ktorí vytvoria pracovné miesto, na ktorom budú prevádzkovať samostatnú zárobkovú činnosť.

*Oprávnené výdavky:*

Maximálny príspevok na jedno vytvorené pracovné miesto, je najviac vo výške **3 500€.**